11/04/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2017/11529 pola que se modifican as bases reguladoras da programación da rede cultural da Deputación da Coruña e convocatoria para 2017

Modificación das Bases reguladoras da programación da Rede Cultural da Deputación da Coruña e convocatoria para 2017 Por resolución do Presidente de data 7 de abril de 2017, aprobouse a modificación das Bases reguladoras da programación da Rede Cultural da Deputación da Coruña e convocatoria para 2017 (publicadas no BOP n.º 5 do 9 de xaneiro de 2017), que se transcribe deseguido: 1.º.–Modificar a base 4.3, para suprimir o seguinte texto: Terceira fase: resolución. A resolución de adxudicación dos espectáculos realizarase antes do 31 de marzo de 2017.2.º.–Modificar a base 4.3 de xeito que queda redactada co seguinte texto: 4.3.–ADXUDICACIÓN DAS PROGRAMACIÓNS. Adxudicación das programacións por parte da Deputación. Caso de ser suficiente a disposición orzamentaria e despois de comprobar a corrección e adecuación das solicitudes ás normas da Rede Cultural, a Deputación poderá aprobar de forma íntegra a proposta de programación dos concellos e das entidades, sen necesidade de que exista unha valoración técnica da proposta. Caso de que a disposición orzamentaria sexa insuficiente para atender o conxunto de peticións, terá prioridade a adxudicación dos espectáculos solicitados polos concellos e realizarase a adxudicación en dúas fases: Primeira fase.–Adxudicación a concellos. –Si a disposición orzamentaria global é suficiente para atender ás solicitudes presentadas polos concellos que cumpren os requisitos establecidos nas Bases reguladoras da Rede Cultural, poderase aprobar de forma íntegra a proposta de programación dos concellos, sen necesidade de que exista unha valoración técnica da proposta. Segunda fase.–Adxudicación a entidades. –Logo de ter aprobadas as modificacións orzamentarias necesarias, poderase aprobar de forma íntegra a proposta de programación das entidades que cumpran os requisitos establecidos nas Bases, sen necesidade de que exista unha valoración técnica da proposta. No caso de que non se conceda a totalidade das solicitudes presentadas polas entidades, nomearase unha Comisión Técnica da Rede Cultural, que realizará unha proposta de adxudicación que terá en conta os seguintes criterios:  Interese do/a solicitante en contar coa función: ata 45 puntos. Terase en conta para isto a prioridade sinalada na petición, de acordo coa seguinte ponderación: 1.ª prioridade: entre 16 e 18 puntos 2.ª prioridade: entre 10 e 11 puntos 3.ª prioridade: entre 6 e 7 puntos 4.ª prioridade: entre 4 e 5 puntos 5.ª prioridade: entre 2 e 3 puntos A partir da 6.ª prioridade ou sen prioridade: ata 1 puntos  Distribución entre os espectáculos: ata 20 puntos. Despois da puntuación das solicitudes de acordo co criterio anterior, e coa finalidade de proceder a unha distribución equilibrada das funcións entre os grupos, intérpretes, compañías ou empresas, distribuiranse os 20 puntos de forma inversamente proporcional ao número de espectáculos adxudicados a cada unha delas.  Utilización da lingua galega na programación que se propón (como lingua da peza, na publicidade e promoción do espectáculo,.): ata 15 puntos.  Fomento dos valores da igualdade de xénero, o respecto medioambiental, a promoción da diversidade cultural e a inclusión social: ata 15 puntos.  No programa ALICERCE aplicarase a distribución xeográfica: ata 5 puntos. Terase en conta a distancia entre os concellos do solicitante e do grupo, a efectos de favorecer unha distribución equilibrada en todo o territorio da provincia. A distribución dos 5 puntos realizarase de forma inversamente proporcional á distancia entre concellos e procurarase evitar a concesión de actuacións en concellos limítrofes ao concello do grupo. A adxudicación das programacións finais realizarase mediante resolución da Presidencia, previo informe da Sección de Cultura e da Comisión Técnica, no caso de que proceda. Excluiranse aqueles concellos ou entidades que non cumprisen no ano anterior as obrigas derivadas da súa inclusión na Rede Cultural. A resolución de adxudicación, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, notificarase mediante a publicación no Boletín Oficial da Provincia e producirá os mesmos efectos que a notificación individualizada. Esta publicación tamén se realizará na páxina web da Deputación. A falta de resolución expresa das solicitudes pola Deputación producirá efectos desestimatorios transcorridos nove meses contados dende a entrada en vigor do orzamento correspondente. Quedarán excluídas da Rede Cultural os espectáculos incluídos noutros programas da Deputación. A Coruña, 7 de abril de 2017. O PRESIDENTE O SECRETARIO Valentín González Formoso José Luis Almau Supervía